LH Bank ออกเงินฝากประจำพิเศษ ชูดอกเบี้ยแรงโดนใจ 15 เดือน
LH Bank ออกเงินฝากประจำพิเศษ ชูดอกเบี้ยแรงโดนใจ 15 เดือน ดอกเบี้ย 1.25% และ12 เดือน ดอกเบี้ย 1.20%
11 พ.ค. 2565

ธนาคารแลนด์ แอนด์ เฮ้าส์ จำกัด (มหาชน) (LH Bank) ออกผลิตภัณฑ์เงินฝากประจำพิเศษดอกเบี้ยสูงเพื่อตอบโจทย์ลูกค้าที่มองหาเงินฝากที่ให้ผลตอบแทนที่แน่นอนและคุ้มค่า ได้แก่ เงินฝากประจำพิเศษ 15 เดือน อัตราดอกเบี้ย 1.25% ต่อปี และ เงินฝากประจำพิเศษ 12 เดือน อัตราดอกเบี้ย 1.20% ต่อปี สำหรับลูกค้าบุคคลธรรมดา โดยมียอดเงินฝากขั้นต่ำ 100,000 บาท และยอดเงินฝากรวมทั้งบัญชีเดี่ยว และ/หรือ บัญชีร่วมไม่เกิน 5,000,000 บาท พร้อมรับดอกเบี้ยเมื่อครบกำหนด ถือเป็นทางเลือกสุดพิเศษสำหรับลูกค้าเงินฝากที่ต้องการวางแผนออมเงินอย่างมั่นคงและได้รับผลตอบแทนที่แน่นอนในสภาวะตลาดที่ผันผวนลูกค้าที่สนใจสามารถเลือกระยะเวลาและเปิดบัญชีเงินฝากประจำพิเศษ 12 และ 15 เดือน ได้ตั้งแต่วันนี้ - 30 มิถุนายน 2565 สอบถามรายละเอียดเพิ่มเติมได้ที่ LH Bank ทุกสาขา หรือ โทร. 1327